

ПРИЛОЖЕНИЕ

Информация, която трябва да бъде предоставена в основния информационен документ за инвестицията

**Част А: Информация за носителите на проекта и за проекта за колективно финансиране**

а) фирма, правна форма, собственост, управление и координати за връзка;

б) Основни дейности; предлагани стоки или услуги;

в) Хипервръзка към най-актуалния финансов отчет, ако има такъв, на носителя на проекта;

г) Описание на проекта за колективно финансиране, в т.ч. целта и основните му характеристики.

**Част Б: Основни характеристики на процеса на колективно финансиране и условия за набиране на капитал или заемане на средства — според случая**

а) Минимален целеви размер на капитала, който трябва да бъде набран, или на средствата, които трябва да бъдат заети, в рамките на едно предложение за колективно финансиране, както и брой на предложенията в рамките на проекта за колективно финансиране, приключени от носителя на проекта или от доставчика на услуги за колективно финансиране;

б) Краен срок за набирането на капитал или заемането на средства;

в) Информация за последиците, ако до крайния срок целевият капитал не бъде набран или целевите средства не бъдат заети;

г) Максималната сума на предлагането, ако е различна от целевия капитал, посочен в буква а);

д) Размер на собствените средства, които носителят на проекта за колективно инвестиране е вложил в него;

е) Промяна в структурата на капитала на емитента или кредитите, свързани с предложението за колективно финансиране.

**Част В: Фактори за поява на риск**

Представяне на основните рискове, в т.ч. ако е целесъобразно — географски, свързани с финансирането на проекта за колективно финансиране, със сектора, със самия проект, с носителя на проекта, както и с инвестиционния инструмент.

**Част Г: Информация във връзка с предлагането на ценни книжа**

а) Количество и вид инвестиционни инструменти, които ще бъдат предлагани;

б) Офертна цена;

в) Дали се приема свръхзаписване и как се разпределя;

г) Ред и условия на участие в предлагането и на плащане;

д) Съхраняване и предоставяне на инвеститорите на инвестиционните инструменти;

е) Ако инвестицията е обезпечена от поръчител или обезпечение:

i) дали този поръчител или обезпечител е юридическо лице;

ii) фирма или самоличност, правна формаи данни за връзка на поръчителя или обезпечителя;

iii) информация за естеството и условията на гаранцията или обезпечението;

ж) Когато е приложимо, твърд ангажимент за обратно изкупуване на ценните книжа и периода на такова изкупуване;

з) При некапиталовите инструменти — номиналния лихвен процент, датата, от която лихвата става дължима, датите на лихвените плащания, падежа и приложимата доходност.

**Част Д: Информация за емитента, ако той е различен от носителя на проекта и следователно е ДСИЦ**

а) Дали ДСИЦ посредничи между носителя на проекта и инвеститора;

б) Данни за връзка на емитента.

**Част Е: Права на инвеститорите**

а) Основни права, които носят ценните книжа;

б) Ограничения, на които подлежат ценните книжа;

в) Описание на всякакви ограничения върху прехвърлянето на ценните книжа;

г) Възможности за приключване на инвестицията;

д) За ценните книжа, свързани с дялово участие — разпределение на капитала и правата на глас преди и след увеличението на капитала вследствие на предлагането (ако се приеме, че цялата емисия ще бъде записана).

**Част Ж: Оповестяване във връзка с кредитното споразумение**

Когато предложението за колективно финансиране включва кредитно посредничество — в основния информационен документ за инвестицията се съдържа не информацията, посочена в части Г, Д и Е, а следната информация:

а) Същност и продължителност на кредитното споразумение;

б) Приложими лихвени проценти или, когато е приложимо, друго обезщетение на инвеститора;

в) Мерки за редуциране на риска — например дали кредитът е обезпечен;

г) План на погасителните вноски на лихвите и главницата.

**Част З: Такси, информация и правна защита**

а) Такси и разходи за инвеститора във връзка с инвестицията;

б) Къде и как може безплатно да се получи допълнителна информация относно проекта за колективно финансиране, носителя на проекта и емитента;

в) Как и до кого инвеститорът може да подаде жалба относно инвестицията, поведението на носителя на проекта или доставчика на услуги за колективно финансиране.